Cehia, primul stat din UE care deschide un birou diplomatic la Ierusalim. Țara a primit o donaţie de 5.000 de doze de vaccin din Israel.
Cehia e prima ţară din UE cu birou diplomatic la Ierusalim. Ţările europene refuză mutarea ambasadelor din Tel Aviv la Ierusalim. Cehia a primit o donaţie de 5.000 de doze de vaccin din Israel.
Aflat în plină campanie electorală, Benjamin Netanyahu a dat o lovitură importantă. A convins Cehia să își deschidă un birou diplomatic la Ierusalim. E prima astfel de decizie a unei țări din Uniunea Europeană.Anul trecut, Ungaria și-a deschis și ea un birou comercial în oraș. Premierii țărilor europene au fost felicitați personal de către Netanyahu.Benjamin Netanyahu, premierul Israelului: "Apreciem faptul că au deschis misiuni diplomatice în Ierusalim, dar și că ne susțin pe scena internațională."Andrej Babiš, premierul Cehiei: "Vă asigur, domnule prim-ministru, că nu vom susține nicio acțiune care ar putea amenința securitatea Israelului și independența reprezentanților ei în lume."În schimbul cooperării diplomatice, cele două țări ar putea fi incluse în planul Israelului de a dezvolta o corporație care să producă vaccinuri. În plus, Cehia a primit și o donație de 5.000 de doze de vaccin.